In en om die huis: Paasfees kolwyntjies
1 boks kolwyntjiemengsel (sjokolade of vanilla)
1 donkersjokolade blok
2 klein pakkies Speckled Eggs
Ek het so bietjie gekroek met die resep en sommer ' n boks aanmaak kolwyntjiemengsel gekoop. Volg die instruksies op die boks en laat die kolwyntjies eenkant om aft e koel.
Trek 'n skinkbord met waspapier oor. Smelt die donkersjokolade in die mikrogolfoond en gebruik 'n mes om die sjokolade in strepe oor mekaar te laat loop op die waspapier. Trek die strepe in verskillende rigtings en bo-oor mekaar sodat dit 'n web vorm. Plaas die skinkbord in die yskas sodat die sjokolade kan stol.
Klits die eierwitte, suiker en sout oor matige hitte in 'n dubbelkoker tot die suiker gesmelt het. (Dit neem so ongeveer 5 minute). Plaas nou die mengsel in 'n elektriese mengbak en klits dit teen hoë spoed vir ongeveer 3 minute. Voeg die vanieljegeursel by terwyl jy klits.
Verdeel die versiersel tussen die kolwyntjies en versprei dit mooi. Breek nou van die gesmelte sjokolade af en plaas dit op die kolwyntjie om 'n nessie te vorm. Rond dit af deur drie Speckled Eggs op elke nessie te plaas.